21.12.2022.
LV
Eiropas Savienības Oficiālais Vēstnesis
L 327/5
(24)
Attiecībā uz ikvienu šīs regulas darbības jomā ietilpstošu ad hoc atbalstu, kuru piešķir labuma guvējam, kas ir liels uzņēmums, dalībvalstij papildus nosacījumiem par stimulējošu ietekmi, kuri piemērojami MVU, jāpārliecinās arī par to, vai labuma guvējs iekšējā dokumentā ir analizējis atbalstāmā projekta vai darbības dzīvotspēju ar atbalstu un bez tā.
Dalībvalstij būtu jāpārliecinās par to, vai šis iekšējais dokuments apliecina, ka būtiski palielinās projekta vai darbības tvērums, būtiski palielinās kopsumma, ko labuma guvējs tērē atbalstāmajam projektam vai darbībai, vai ka būtiski pieaug attiecīgā projekta vai darbības pabeigšanas temps.
Par stimulējošas ietekmes pierādījumu būtu jāuzskata arī tas, ka investīciju projekts vai darbība bez atbalsta attiecīgajā lauku apvidū netiktu īstenota vispār.
(25)
Automātiskām atbalsta shēmām nodokļu atvieglojumu veidā arī turpmāk būtu jāpiemēro īpašs nosacījums par stimulējošu ietekmi, ņemot vērā to, ka no šādām atbalsta shēmām izrietošu atbalstu piešķir automātiski.
Minētais īpašais nosacījums nozīmē, ka šīm atbalsta shēmām vajadzētu būt pieņemtām, pirms sākusies darbība vai darbs pie atbalstāmā projekta/darbības.
Tomēr šis nosacījums nebūtu jāpiemēro pēctecīgu fiskālo shēmu gadījumā, ja uz darbību jau agrāk attiekušās iepriekšējas fiskālās shēmas nodokļu atvieglojumu veidā.
Pēctecīgu atbalsta shēmu stimulējošās ietekmes novērtēšanā izšķiroša nozīme ir brīdim, kad nodokļu pasākums pirmoreiz noteikts sākot­ nējā shēmā.
(26)
Attiecībā uz Natura 2000 (9) ietilpstošām lauksaimniecības platībām mērķis ir nodrošināt lauksaimniecības nozarē darbojošos uzņēmumu vidisko sniegumu un efektivitāti.
Atbalstam par hektāru būtu jāatbilst Savienības tiesību aktiem un attiecīgo dalībvalstu tiesību aktiem par vides aizsardzību, agrovides un klimata mērķu, to vidū biodaudzveidības, sugu un dzīvotņu saglabāšanās stāvokļa, sasniegšanu, kā arī Natura 2000 teritoriju estētiskās vērtības paaugstināšanu.
(27)
Attiecībā uz atbalstu zemes konsolidācijai, atbalstu informēšanas darbībām, ko lauksaimniecības un mežsaimnie­ cības nozarē veic, lai informāciju darītu pieejamu nenoteiktam skaitam labuma guvēju, noieta veicināšanas pasākumiem, kas izpaužas kā publikācijas, kuru mērķis ir uzlabot plašākas sabiedrības informētību par lauksaim­ niecības produktiem, atbalstu, kura mērķis ir atlīdzināt dabas katastrofai pielīdzināmu nelabvēlīgu klimatisko apstākļu un citu nelabvēlīgu klimatisko apstākļu nodarītu kaitējumu, atbalstu, kura mērķis ir kompensēt dzīvnieku slimību un augiem kaitīgo organismu profilakses, kontroles un izskaušanas izmaksas un šo dzīvnieku slimību vai augiem kaitīgo organismu nodarītos zaudējumus, atbalstu, kas palīdz segt kritušo dzīvnieku aizvākšanas un iznīcināšanas izmaksas, atbalstu, kura mērķis ir atlīdzināt aizsargājamo dzīvnieku nodarītu kaitējumu, atbalstu par traucēkļiem, kas saistīti ar Natura 2000, atbalstu pētniecībai, izstrādei un inovācijai, atbalstu, kura mērķis ir atlīdzināt dabas katastrofu nodarītu kaitējumu, atbalstu lauku saimniecībās un mežos esoša kultūras un dabas mantojuma saglabāšanai paredzētām investīcijām, atbalstu mežu atjaunošanai pēc postījumiem, atbalstu lauksaim­ nieku dalībai kokvilnas un pārtikas produktu kvalitātes shēmās un atbalstu uzņēmumiem, kas piedalās SVVA projektos vai EIP darbības grupu projektos vai gūst no tiem labumu, stimulējoša ietekme nebūtu jāprasa vai būtu jāuzskata par piemītošu, ja ir izpildīti konkrētie nosacījumi, kas minētajām atbalsta kategorijām noteikti šajā regulā.
(28)
Lai nodrošinātu, ka atbalsts ir samērīgs un nepārsniedz vajadzīgo apjomu, maksimālais atbalsta apjoms, kad vien tas iespējams, būtu jāizsaka ar atbalsta intensitāti attiecībā pret attiecināmo izmaksu kopumu.
Ja atbalsta maksi­ mālo intensitāti nevar noteikt tāpēc, ka nav iespējams identificēt attiecināmās izmaksas, vai tādēļ, lai nelielām summām nodrošinātu vienkāršākus instrumentus, atbalsta samērīgums būtu jānodrošina, maksimālo atbalsta apjomu norādot nominālā izteiksmē.
Atbalsta intensitāte un maksimālais atbalsta apjoms būtu jānosaka tādā apmērā, kas minimalizē konkurences izkropļojumus atbalstāmajā nozarē, vienlaikus nodrošinot pienācīgu virzību uz mērķi atvieglot labuma guvēju saimnieciskās darbības attīstību lauksaimniecības nozarē, lauku apvidos vai mežsaimniecības nozarē.
Lai nodrošinātu saskaņotību ar Savienības finansētām lauku attīstības intervencēm, šis maksimālais apjoms būtu jāsaskaņo ar Regulā (ES) 2021/2115 noteiktajiem maksimālajiem apjomiem, ciktāl tas atbilst valsts atbalsta principiem, kuri izriet no Līguma 107. panta 3. punkta c) apakšpunkta piemērošanas.
(29)
Atbalsta intensitātes aprēķinā būtu jāiekļauj vienīgi attiecināmās izmaksas.
Ar šo regulu nedrīkstētu atbrīvot atbalstu, kas attiecīgo atbalsta intensitāti pārsniedz tāpēc, ka ir iekļautas neattiecināmas izmaksas.
Attiecināmo izmaksu noteikšanā būtu jāizmanto skaidri, konkrēti un aktuāli dokumentārie pierādījumi.
Aprēķināšana būtu jāveic, pamatojoties uz summām pirms nodokļu vai citu maksu atskaitīšanas.
Atbalsts, kas izmaksājams vairākās
(9) Padomes Direktīva 92/43/EEK (1992. gada 21. maijs) par dabisko dzīvotņu, savvaļas faunas un floras aizsardzību (OV L 206, 22.7.1992., 7. lpp.).